[{"text_idx": "#000001", "text": "Does gan y mudiad Rhieni dros addysg Gymraeg (Rhag) ddim pryderon ynghylch yr oedi yn y gwaith o adeiladu ysgol uwchradd Gymraeg newydd yng Nghasnewydd medd y mudiad."}, {"text_idx": "#000002", "text": "Mae'r gohiriad yn golygu y bydd rhaid i rai plant gael eu haddysg mewn ysgol gynradd gyfagos am flwyddyn academaidd lawn."}, {"text_idx": "#000006", "text": "Bydd rhai plant felly'n rhannu Ysgol Gymraeg Bro Teyrnon fel lleoliad dros dro am flwyddyn academaidd 2016/2017."}, {"text_idx": "#000007", "text": "Mae disgyblion Ysgol Uwchradd Dyffryn am symud o fod yn defnyddio'r tri bloc presenol ar y safle i ddefnyddio dau yn unig."}, {"text_idx": "#000008", "text": "Mae hynny am greu lle ar gyfer ysgol uwchradd cyfrwng Cymraeg i 900 o ddisgyblion yn yr adeilad gwag."}, {"text_idx": "#000009", "text": "Mynnodd Elin Maher, cadeirydd corff llywodraethol dros dro'r ysgol uwchradd newydd nad oedd ganddi unrhyw bryderon ynghylch yr oedi."}, {"text_idx": "#000012", "text": "Bydd yr ysgol newydd yn cynnwys disgyblion o Gasnewydd a de Mynwy."}, {"text_idx": "#000013", "text": "Mae Cyngor Casnewydd wedi cadarnhau y bydd disgyblion yn cychwyn yn yr ysgol Gymraeg newydd yn y ddinas yn Medi 2016."}, {"text_idx": "#000014", "text": "Ond dywedodd llefarydd: \"Roedd yr amserlen i gwblhau'r datblygiad ar y safle wastad am fod yn dynn iawn. Er gwaethaf yr ymdrechion ni fydd yr adeilad yn Dyffryn yn cael ei gwblhau nes flwyddyn yn ddiweddarach."}, {"text_idx": "#000015", "text": "\"Fe fydd gweithredu'r cwricwlwm llawn yn bosib ar leoliad dros dro gan weithio gyda phrifathro Ysgol Gymraeg Bro Teyrnon."}, {"text_idx": "#000016", "text": "\"Mae ysgol newydd y corff llywodraethol yn gweithio'n agos gyda Chyngor Dinas Casnewydd er mwyn ceisio sicrhau na fyddai tarfu ar y cwricwlwm llawn wrth iddo gael ei weithredu o ysgol newydd o'r safle ar Dyffryn Way.\""}, {"text_idx": "#000018", "text": "Athrawon yn derbyn cynnig cyflog newydd"}, {"text_idx": "#000021", "text": "CylchgrawnIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamY Pafiliwn: O 8,000 o seddi i heddiw"}, {"text_idx": "#000025", "text": "Ble nesa' i di\u0302m rygbi Cymru?"}]